"MADA - MENAS ONUTĖS KUJELIENĖS DRABUŽIUOSE" 


Šia antrašte 1995 gegužės 17 d. "DRAUGO“ numeryje skaitėme Elvyros Vodopolienės straipsnį 
apie lietuvę menininkę-drabužių kūrėją Onutę Kujelienę. Sį sekmadienį, birželio 18 d., meninin- 
kė demonstruos savo sukurtus drabužius Dievo Motinos parapijos svetainėje. Cia perspausdiname 
anksčiau minėto straipsnio kai kurias ištraukas. 


„Kada pradėjote domėtis rūbų kūrimu ir kiek jau esat turėjus renginių, parodų? 

- Trylikos metų būdama, įstojau į Kauno meno mokyklą. Siūti, megzti, modeliuoti 
pradėjau jaunystėje iki dabar - apie 20 metų. Ilgai dirbau valdišką darbą. Dalyvavau 
mažiausiai pusšimtyje įvairių parodų ir konkursų. Pradžioje - buv. Sovietų sąjungoje, 
po išsilaisvinimo - Rytų ir Vakarų Europoje... Mėgstu lietuviškas spalvas ir medžiagas, 
gerai žinau jų savybes. Komercinės, trumpalaikės mados nekuriu. 


„Ar turite savo madų saloną ir kas naujo madų pasaulyje Lietuvoje? 

- Nei savo firmos, nei salono neturiu, iš tikrųjų neturiu net ir žmoniškų gyvenimo ir 
darbo sąlygų. Jau tradiciniai tapo kauniškiai madų renginiai: Gabija ir kasmetiniai 
Siluetai, kuriuos organizuoja agentūra Devalta... Drabužių kūrėjus ruošia Kauno Aukš- 
toji meno mokykla ir Vilniaus Dailės akademija. 


„Kokiais rūbais Lietuvos moterys domisi ir kurios šalys įtakingiausios Lietuvos madoms? 
- Laikai nelengvi. "Be saiko“ puoštis nedaugelis gali, tačiau lietuvaitės ne tik gražios, 
bet darbščios ir išradingos. Po išsivadavimo, atsidarius sienoms su užsieniu, laisvėjame 
vidiniai ir išoriniai. Bet lazda turi du galus. Stumdami įsisenėjusias blogybes, prisilei- 
dome naujų. Plūstelėjo "trirusis hibridas" --Azija, Turkija ir Arabų Emyratai... 


„Papasakokite apie save, šeimą. 

- Gimiau Lietuvoje, užaugau Sibire. Iš mūsų gimtojo kaimo ir sodybos tik pelenai be- 
likę... Nepalaidoti, suversti bendron duobėn tėvelio (partizano) ir dar 18 jaunų vyrų 
palaikai laukė Atgimimo... Po 40-ies metų tuos kaulelius kunigo padedami surankiojom ir 
pakasėm po ąžuoliniu kryžiumi su užrašu Sielas atidavėt Dievui, o gyvybes - Tėvynei. 
Mamą, ilgai kankinę kalėjime, tik ant kryžiaus nekalę, su mumis trimis ant rankų, Jona- 
voje įgrūdo į gyvulinį vagoną. Išdardėjome su Marija, Marija... mamos lūpose į nežinią. 


Mėnesį - traukiniu. Kita tiek - laivu "Stalinas". Išlaipino ant tuščio, nykaus ir ledinio, 
didelės Sibiro upės Jenisiejaus, kranto. Per stebuklą ir Dievo malonę - vargui ir kančioms - 
išlikome. Mamytė kruvinai dirbo lentpjūvėje, plukdė sielius 7-ių ir 9-ių metų sesutės - 

taip pat. Kartu su suaugusiais. Šeimoje buvau mažiausia, pradėjau mokytis. Iš tų laikų 
daug ką prisimenu. Užaugusi, galvojau, "storą" knygą apie tai parašyti. Ačiū Dievui - 

tai padarė kiti. Beveik po 10-ies tremties metų į Igarką iš Lietuvos aplankyti giminių atvy- 
ko jaunuolis Antanas Jonaitis. Grupė tėvų pasiryžo su juo vaikus išleisti Lietuvon... Tarp 
jų buvau ir aš - pati mažiausia. Kelionė truko mėnesiais - laivu, vėliau - traukiniu... Grįžo- 
me Lietuvon po vieną. Mamytė - vėliausiai. Ilgą kelią per Lietuvą - pėsčia, su nešuliais... 


DIEVO MOTINOS 
PARAPIJOS KNYGYNAS 


Vedėjai: Andrius ir Eugenija Mackevičiai 


Knygyne gaunamos visos naujos seniau išleistos lietuviškos 
knygos, plokštelės ir muzikos kasetės, vaikų knygelės. 
Gausus sveikinimų kortelių pasirinkimas. 

Tautodailės išdirbiniai. 


Gavėnios susikaupimui tinkama knyga: 
"LAUZOMAS KAIP DUONA“ - Kaina $6.00 


CLEVELANDO LIETUVIŲ RADIJO 
SEKMADIENIO PROGRAMOS 


8:00-10:00 v.r. - FM banga 88.7 
(per John Carroll universiteto stotį) 
8:00 Koncertas, žinios, pranešimai 
9:00 Clevelando žinios 
9:15 Religinė programa GYVENIMO VARPAI 
9:45 Programa anglų kalba 


7:00-8:00 v.v. - FM banga 90.3 
(per WCPN radijo stotį) 


CHILD'S PLACE 

Vaikų nameliai 

Veikia nuo pirmadienio iki penktadienio, 6:00-v.r. - 6:00 v.v. 
Dievo Motinos parapijos patalpose - tel: 481-5900 

Savininkas ir administratorius: JONAS TOTORAITIS 

Direktorė ir programų vadovė: AIDA BUBLYTĖ 

